|  |  |  |  |
| --- | --- | --- | --- |
| Rīgā | Datums skatāms laika zīmogā | Nr. | 4-3.2e/21/3360 |
| Uz |  | Nr. |  |

Vides aizsardzības un reģionālās attīstības ministrijai

*Par programmas projektu "Centrālā Baltijas jūras reģiona pārrobežu sadarbības programmas 2021.–2027.gadam projekts" (VSS-808)*

Izglītības un zinātnes ministrija (turpmāk – IZM) ir izskatījusi publiskajām konsultācijām nodotu programmas dokumenta projektu „Par Eiropas Savienības Kohēzijas politikas mērķa “Eiropas teritoriālā sadarbība” Interreg Baltijas jūras reģiona (turpmāk – BJR) programmas 2021.-2027. gadam dokumenta projektu” un izsaka šādus **iebildumus**:

1. Dokumentā vairākām aktivitātēm tiek rosināts piesaistīt kompetences centrus, augstskolas. IZM ieskatā būtu lietderīgi veicināt videi draudzīgu domāšanu arī jau no skolas sola. IZM ierosina papildināt programmu ar informatīvu pasākumu, projektu, konkursu utml. pasākumu organizēšanu skolās, lai veicinātu videi draudzīgu domāšanu skolēniem. Arīdzan skaidrāk būtu jāraksturo tiešās un netiešās (un visas iespējamās) sekas, kas izriet no Zaļā kursa un Digitālās transformācijas, un tā kā šīs aktivitātes ir zinātņietilpīgas, skaidrāk jādefinē pētniecības vadošā loma.
2. IZM ieskatā dokumenta projektā iztrūkst atskats uz iepriekšējā plānošanas periodā 2014.-2020.g. paveikto (piemēram, kādas aktivitātes tika realizētās veiksmīgi, kādas nepilnības tika konstatētas, kāds progress konkrētajās aktivitātēs). IZM atbalsta pieeju, kad mērķi un sasniedzamie rezultāti BJR jomā tiek izvirzīti konsekventi, lai rezultātā izveidotā sistēma būtu efektīga. Tomēr dokumentā nevar nolasīt jauno mērķu sasaisti ar iepriekšējā perioda progresu. IZM iesaka papildināt dokumenta projektu ar informāciju par iepriekšējā laika posmā paveikto BJR attīstībā.

Valsts sekretāre Līga Lejiņa

Svetlana Jesiļevska

Svetlana.Jesilevska@izm.gov.lv